Ŋutinya 43: Yosua Zu Kplɔla
MOSE di be yeayi Kanaan kple Israel-viwo. Eyata ebia be: ‘Yehowa, na matso Yordan-tɔsisi la, be makpɔ anyigba nyui la.’ Gake Yehowa gblɔ be: ‘Esɔ gbɔ, mègagblɔ nya sia azɔ o.’ Ènya nusitae Yehowa gblɔ nya ma?
Le nusi dzɔ esime Mose fo agakpe la tae. Ðo ŋku edzi be eya kple Aron mede bubu Yehowa ŋu o. Womegblɔ na ameawo be Yehowae na tsi do le agakpea me o. Susu sia tae Yehowa gblɔ be yemana woade Kanaan o.
Le Aron fe ku megbe ɣleti ʋɛ aɖewo la, Yehowa gblɔ na Mose be: ‘Kplɔ Yosua tsi tre ɖe nunɔla Eleazar kple ameawo ŋkume. Gblɔ na amesiame le wo katã ŋkume be Yosua ye nye kplɔla yeye la.’ Mose wɔ nusi tututu Yehowa gblɔ la abe alesi nàkpɔe le nɔnɔmetata la me ene.
Emegbe Yehowa gblɔ na Yosua be: ‘Sẽ ŋu, eye mègavɔ̃ o. Wòe akplɔ Israel-viwo ayi Kanaan-nyigba, si fe ŋugbe medo na wo la dzie, eye manɔ anyi kpli wò.’
Emegbe Yehowa gblɔ na Mose be wòalia ayi Nebo-to, si le Moab-nyigba dzi la tame. Le etame la, Mose ate ŋu akpɔ Yordan godo ahakpɔ Kanaan-nyigba nyui la. Yehowa gblɔ be: ‘Anyigba siae medo ŋugbe be matsɔ na Abraham, Isak kple Yakob viwo. Mena nèkpɔe, gake nyemana nàɖo afɔ edzi o.’
Mose ku ɖe Nebo-to la tame. Exɔ fe 120. Ŋusẽ ganɔ eŋu, eye efe ŋku ganɔ nu kpɔm nyuie. Ameawo lé blanui ŋutɔ, eye wofa avi, elabena Mose ku. Gake wokpɔ dzidzɔ be Yosua nye yewofe kplɔla yeye.
Mose IV, 27:12-23; Mose V, 3:23-29; 31:1-8, 14-23; 32:45-52; 34:1-12.
Nyabiabiawo
- Ame eve kawoe tsi tre ɖe Mose gbɔ le nɔnɔmetata la me?
- Nya kae Yehowa gblɔ na Yosua?
- Nukatae Mose yi Nebo-toa tame, eye nya kae Yehowa gblɔ nɛ?
- Ƒe nenie Mose xɔ hafi ku?
- Nukatae ameawo lé blanui, gake susu ka tae wòle be woakpɔ dzidzɔ ɖo?
Nyabiabia bubuwo
- Xlẽ Mose IV, 27:12-23.
Dɔ gã kae Yehowa de asi na Yosua, eye aleke Yehowa fe beléle na Efe amewo dzena egbeae? (Mose IV, 27:15-19; Dɔw. 20:28; Heb. 13:7)
- Xlẽ Mose V, 3:23-29.
Nukatae Yehowa meɖe mɔ Mose kple Aron yi ŋugbedodonyigbaa dzi o, eye nukae míate ŋu asrɔ̃ tso esia me? (Mose V, 3:25-27; Mose IV, 20:12, 13)
- Xlẽ Mose V, 31:1-8, 14-23.
Aleke Mose fe kaklãnya siwo wògblɔ na Israel-viwo ɖee fia be exɔ tohehe si Yehowa nae la ɖokuibɔbɔtɔe? (Mose V, 31:6-8, 23)
- Xlẽ Mose V, 32:45-52.
Aleke wòle be Mawu fe Nya la nakpɔ ŋusẽ ɖe míafe agbe dzii? (Mose V, 32:47; Mose III, 18:5; Heb. 4:12)
- Xlẽ Mose V, 34:1-12.
Togbɔ be Mose mekpɔ Yehowa ŋutɔŋutɔ kpɔ gbeɖe o hã la, nukae Mose V, 34:10 ɖe fia ku ɖe fomedodo si le woa kple Yehowa dome ŋu? (Mose II, 33:11, 20; Mose IV, 12:8)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn